<classify> Muigizaji mkongwe wa tasnia ya filamu nchini ambaye pia kwa sasa ni mchungaji, Emmanuel Peter Myamba maarufu kama Pastor Miyamba amesema kuwa kazi ya uchungaji alianza kipindi kirefu hata wakati huo soko la filamu lilipokuwa kubwa. Pastor Miyamba amesema kwa sasa ameamua kuwekeza nguvu kubwa katika shughuli za Utumishi wa Mungu kutokana na kuwa na msukumo mkubwa zaidi. Hii kazi ya u-pastor nimeanza kufanya muda mrefu sana hata kipindi nacheza sinema wakati industry iko hot, nilikuwa naendelea kufanya kazi za kitumisha kama kawaida sema tu kwa sasa nimepeleka nguvu nyingi huku. Amesema kwa sasa kanisa lake lina muda wa takribani miaka miwili kuelekea mitatu tangu kuanzishwa, hivyo anahitaji kuwekeza ngvu kubwa ila kufanikisha huduma yake. Hata hivyo Pastor Miyamba amesema bado anafanya shughuli za uigizaji ambapo ametaja filamu na tamthilia alizocheza kama vile kapuni na nyingine nyingi ambazo zipo mbioni kuachiwa. Amesema kufanya shughuli zote kwa wakati mmoja haijampa changamoto ya kutoaminiwa na waumini wake kwani wanafahamu vizuri kuwa yuko makini na kazi yake isipokuwa kwa watu ambao pengine hawamfahamu vizuri. Ambao hawajakutana na mimi physically wanaweza wasiamini au vyovyote ila sijapata mtu ambaye ali-comfess kwamba sikuamini, haijawahi kutokea, lakini kwa wanaoonana na mimi live sidhani kama wana maswali kama hayo na sijawahi kukutana na sawali ambalo linaleta doubt! Amesema kutokana na uwepo wa Mungu katika eneo na ndani ya mtu anayehubiri ndiyo sababu ya watu kuendelea kumwamini katika huduma yake ya uchungaji. trending movie  <topic>: BURUDANI 